- Hindi News
- National
- व्याख्यान माला में महाराज छत्रसाल के व्यक्तित्व व कृतित्व पर डाला प्रकाश
व्याख्यान माला में महाराज छत्रसाल के व्यक्तित्व व कृतित्व पर डाला प्रकाश
नौगांव | नगर में स्थिति इंजीनियरिंग काॅलेज के मेन हाल में शाम 4 बजे से व्याख्यान माला का आयोजन किया गया। इसमें महान योद्धा, काव्य शिल्पी महाराज छत्रसाल की स्मृतियों और उनके व्यक्तित्व, कृतित्व को जन जन तक पहुंचाने के लिए वक्ताओं ने व्याख्यान दिए। इस कार्यक्रम में बड़ी संख्या में लोगों ने हिस्सा लिया। महाराज छत्रसाल के जीवन पर आयोजित कार्यक्रम का आयोजन महाराजा छत्रसाल स्मृति शोध संस्थान छतरपुर की तरफ से किया गया। ऐसे कार्यक्रम संस्थान द्वारा अब तक पन्ना, टीकमगढ़ आदि जगह आयोजित किए जा चुके है। कार्यक्रम संचालन सरस्वती शिशु मंदिर के प्राचार्य धीरेंद्र श्रीवास्तव ने किया। मुख्य अतिथि वक्ता उच्च न्यायालय के अधिवक्ता प्रशांत सिंह, आरएसएस के महाकौशल प्रांत संघ चालक राकेश सिंह मौजूद रहे।
श्री सिंह ने महाराजा छत्रसाल के बारे में बारीकी से उनके जीवनकाल कौशल पर आधारित व्याख्यान दिया। उनकी तुलना शिवाजी, गुरु गोबिंद सिंह जैसे महापुरुषों से करते हुए कहा कि बुंदेलखंड के इस योद्धा से स्वतंत्रता सग्राम सेनानियों को भी प्रेरणा मिली। कार्यक्रम के अंत में राकेश शुक्ला उर्फ़ राधे सचिव महाराजा छत्रसाल स्मृति शोध संस्थान ने सभी का आभार व्यक्त किया।
tgl_Latn sot_Latn hin_Deva hin_Deva hin_Deva hin_Deva